Barselona (Venesuela)
Barselona (isp. Barcelona) – miestas šiaurinėje Venesueloje, prie Karibų jūros. Ansoategio valstijos sostinė. 360 tūkst. gyventojų, drauge su Puerto La Krusu, Lečerija ir Guanta sudaro aglomeraciją. Barseloną aptarnauja General José Antonio Anzoátegui tarptautinis oro uostas. Naftos, automobilių, maisto, tekstilės, odos pramonė. Yra 6 universitetai. Yra kolonijinės architektūros pastatų. Apylinkėse – terminės versmės.